Nyakatende ni kata ya Wilaya ya Musoma Vijijini katika Mkoa wa Mara, Tanzania yenye postikodi namba 31203. Kwa mujibu wa sensa iliyofanyika mwaka wa 2012, kata ilikuwa na wakazi wapatao 19,341 waishio humo. Kata hiyo inaundwa na vijiji vya Kigera, Kamguruki, Kakisheri na Nyakatende. Wenyeji wa kata hii ni Wakwaya ambao shughuli zao kuu za kiuchumi ni wakulima wa mazao ya mihogo na mahindi. Waishio karibu na ziwa Viktoria hujishughulisha na uvuvi wa samaki pia. Shughuli za uchimbaji wa madini ya dhahabu ni miongoni mwa shughuli za kiuchumi zinazoendelea katika kata ya Nyakatende. Machimbo ya Ekungu mine ndipo wachimbaji wakubwa na wadogo wanapopatikana na katika maeneo mbalimbali katani humo biashara nazo zimekuwa na kuongeza pato la mwananchi wa kata ya Nyakatende. https://www.tcra.go.tz/images/documents/postcode/mara.pdf[dead link] Sensa ya 2012, Mara - Butiama-District-Council